Diari Oficial de la Generalitat Valenciana


Sumari del DOGV 3556, del 09-08-1999 (1999/7271)

RESOLUCIÓ de 12 de juliol de 1999, de la Direcció General de Funció Pública, per la qual s'acorda donar publicitat a la sol·licitud de canvi de lloc de treball per mitjà de permuta voluntària.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3556

Data del DOGV
:   09-08-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7271


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 12 de juliol de 1999, de la Direcció General de Funció Pública, per la qual s'acorda donar publicitat a la sol·licitud de canvi de lloc de treball per mitjà de permuta voluntària. [1999/X7271]
  
Vistes les sol·licituds presentades per la senyora Araceli Oltra Ponzoda i la senyora Blanca Rosa Rivera Garrido sobre permuta dels llocs de treball que ocupen.
  
Vist l'informe favorable emés per la Secretaria General de la Conselleria de Benestar Social.
  
Atés que les sol·licituds formulades reuneixen les condicions de:
  
Ser ambdues sol·licitants, la senyora María Araceli Oltra Ponzoda i la senyora Blanca Rosa Rivera Garrido, tècniques mitjanes Especialistes en Menor, personal laboral fix al servei de l'administració del Govern Valencià, que ocupen respectivament els llocs de treball núm. 8.824 i 9.640, amb destinació definitiva.
  
Que els llocs núm. 8.824 i 9.640, objecte de la permuta sol·licitada, estan classificats en el mateix grup de titulació, categoria, complement de destinació i complement específic (B-12-E006).
  
Que els llocs que s'han de permutar no tenen assignada cap direcció, i que el motiu de la permuta suposa un canvi de localitat, ja que el lloc 8.824 està adscrit a la Residència Comarcal "Plana Baixa" a Nules, i el 9.640 a la Residència Comarcal "Les Rotes" a Dénia.
  
Vist que l'article 12.3 del II Conveni Col·lectiu del Personal Laboral al servei de la Generalitat Valenciana (DOGV núm. 2.527, de 12 de juny de 1995), preveu que la Direcció General de Funció Pública donarà publicitat en el Diari Oficial de la Generalitat Valenciana a les sol·licituds de permutes rebudes, amb determinació expressa de totes les dades ressenyades, a fi d'atorgar un període de quinze dies hàbils per als qui es consideren afectats en els seus drets puguen formular al·legacions.
  
En exercici de les competències que tinc atribuïdes per l'Ordre de 3 de març de 1997, del conseller d'Economia, Hisenda i Administració Pública, per la qual es deleguen determinades facultats en el director general de Funció Pública (DOGV núm. 2.946, de 6 de març), i del que disposa l'article 20 del Decret 28/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, resolc:
  
Publicar en el Diari Oficial de la Generalitat Valenciana les sol·licituds de canvi de lloc de treball per mitjà de permuta voluntària formulades per la senyora María Araceli Oltra Ponzoda i la senyora Blanca Rosa Rivera Garrido, per tal que, en el termini de quinze dies hàbils comptats des de l'endemà de la publicació, les persones que es consideren afectades en els seus drets puguen formular al·legacions.
  
En el cas que en el termini expressat no es formulen al·legacions degudament justificades, la Direcció General de Funció Pública autoritzarà la permuta sol·licitada, mantenint el caràcter definitiu de les sol·licitants en els llocs de treball permutats, i sense que les persones sol·licitants puguen participar en concursos per a la provisió de llocs de treball fins que transcórreguen dos anys des de l'efectivitat de la permuta autoritzada.
  
Tot això sense perjudici de la possibilitat d'aplicació a la resolució que en definitiva s'adopte de les previsions contingudes en l'article 34 del Reglament de Selecció i Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana, aprovat per Decret 33/1999, de 9 de març, del Govern Valencià (DOGV núm. 3.466, de 20 de abril), si les sol·licitants adquiriren la condició de funcionàries.
  
València, 12 de juliol de 1999.- El director general de Funció Pública: Fernando Cano Pérez.
  
III. CONVENIS I ACTES